《游水乐洞》
宋代·王大受

历聘空寒六六天，更来洗耳听春泉。
迅湍激石浮清磬，悬溜行沙写素弦。
洞口林亭三四曲，洞中日月几千年。
何人独得开收律，谱入宫商与世传。

作者简介：饶州乐平人，字宗可，一作仲可，号拙斋。王克明子。为叶适弟子。工诗，为人豪迈，颇自负。孝宗时，以吴琚奏为绍兴盐官。琚有调剂二宫之功，大受实与密谋。后为史弥远所忌，编置邵武。有《拙斋诗集》。